<translate>  All di pipo wey dem arrest wey violate di lockdown, di state goment go charge dem to mobile court. Special Mobile court don already convict 170 pesins on for di first day of di lockdown and over 20 cars wey dem arrest, di Rivers Governor say dem go auction dem.Di lockdown for di two local goment areas wey be di main bizness area for di state na until further notice.Dem go lift di lockdown as soon as dem achieve di objective wey make dem put am and dem see say compliance of pipo dey reasonable.Rivers State COVID-19 Local Goments Task Force go identify hotels wey still dey operate during di lockdown and di State Goment go demolish dem.Hotels wey get existing guests, must send dia lists to Govnor office to check di guest list and approve. All dis na to protect di State from Coronavirus. 